Paartjie se troue en onthaal kos net R9 000 | Netwerk24
Deur Brandon Nel 15 Junie 2019 10:01
Jodi (31) en Zane (27) Boshoff se bruilof is op Saterdag 8 Junie by sy pa se werk in 'n fabriek in Paardeneiland, Kaapstad, gehou.
Dit was nie die droomtroue wat Jodi aanvanklik in gedagte gehad het nie. "Ek het gedroom van 'n troue op die strand, waar die sand onder my voete en die klank van die branders op die agtergrond is," sê sy.
Maar omdat Jodi en Zane later vanjaar Nieu-Seeland toe te wil trek, moes hulle hul sente omdraai en die troue se begroting sny.
Jodi (31) en Zane (27) Boshoff se troue het hulle 'n skamele R9 000 gekos. Foto: Verskaf
Jodi sê in haar "Boheemse tipe rok" het sy soos 'n "belangrike en elegante Wilde Willemien" gevoel.
Daar was ongeveer 50 gaste wat by enige tafel kon sit.
Volgens Daniella de Gouveia (23), een van die bruilofsgaste, het 'n familielid 'n mobiele kiosk geborg wat die spyseniering verskaf het. Elke gas het 'n hamburger gekry.
"Dit was ongewoon, maar baie beter as daardie vervelige buffets met die vervelige en vaal rys wat 'n mens altyd op troues kry," sê De Gouveia.
Jodi Boshoff sê haar "Boheemse tipe rok" het haar soos 'n "belangrike en elegante Wilde Willemien" laat voel.Foto: Verskaf
Dis sommer so uit die hand uit geëet.
Daar was ook 'n kontantkroeg.
Die Boshoffs het seker gemaak die troue is kindervriendelik.
Die seremonie en onthaal was sommer op dieselfde plek. "Dis vir my ongelooflik om te sien wat 'n mens eintlik alles met R9 000 kan doen," sê De Gouveia.